Εκδήλωση - Παρουσίαση του Λευκώματος «Το δικό μας ’21» από τον Δήμο Πετρούπολης
2023-04-07 18:30 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Εκδήλωση – Παρουσίαση του Λευκώματος «Το δικό μας ’21» από τον Δήμο Πετρούπολης
Ο Δήμος Πετρούπολης θα πραγματοποιήσει Εκδήλωση – Παρουσίαση του Λευκώματος «Το δικό μας ’21», το οποίο είναι αποτέλεσμα της έρευνας της Ιστορικού & Αρχαιολόγου Μαρίας – Άννας Μηλιώνη, κόρης του διακεκριμένου συμπολίτη μας και ερευνητή Τοπικής Ιστορίας Ανδρέα Μηλιώνη.
«Το δικό μας ’21» είναι ίσως το πρώτο βιβλίο που καταγράφει με σαφήνεια τον ρόλο και τη συμβολή της Βορειοδυτικής Αθήνας στο έπος του 1821. Σκιαγραφώντας τις μορφές των θεμελιωτών της ελευθερίας μας, οι οποίοι αναδείχτηκαν και έδρασαν στον τόπο μας, το εν λόγω Λεύκωμα περιέχει με ευσύνοπτο τρόπο και εικονογράφηση τα ιστορικά γεγονότα που έλαβαν χώρα στην ευρύτερη περιοχή.
Η Κεντρική πλατεία της Πετρούπολης και 50 δρόμοι, οι περισσότεροι στο κέντρο της πόλης, είναι αφιερωμένοι στους ήρωες του εθνικού ξεσηκωμού, σε τοποθεσίες που διεξήχθησαν οι σημαντικότερες μάχες και σε τόπους μαρτυρίου και θυσιών, δίνοντας το χρώμα του 1821 σε αυτήν, ενισχύοντας παράλληλα την ιστορική μνήμη στις νεότερες γενιές.
Ο σχεδιασμός και η παραγωγή του Λευκώματος «Το δικό μας ’21» το οποίο θα διανεμηθεί δωρεάν στους δημότες, είναι προσφορά της εταιρείας Mediterranean Enterprises και η εκτύπωσή του είναι προσφορά της εταιρείας Print Pack.
Η παρουσίαση του Λευκώματος θα πραγματοποιηθεί την Παρασκευή 7 Απριλίου 2023 και ώρα 18:30 στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Μετά το πέρας της εκδήλωσης η συγγραφέας Μαρία – Άννα Μηλιώνη, θα υπογράψει τα αντίτυπα του βιβλίου της τα οποία θα διανεμηθούν δωρεάν από τον Δήμο Πετρούπολης.
Για περισσότερες πληροφορίες μπορείτε να επικοινωνήσετε με το Γραφείο Τύπου του Δήμου Πετρούπολης στο τηλέφωνο: 213-2024417.

ToDikomas21

Εκδήλωση με θέμα «Σχολικός Επαγγελματικός Προσανατολισμός & Επιλογή Σπουδών» από τον Δήμο Πετρούπολης.
2023-04-08 18:00 - 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Εκδήλωση με θέμα «Σχολικός Επαγγελματικός Προσανατολισμός & Επιλογή Σπουδών» από τον Δήμο Πετρούπολης.

Ο Δήμος Πετρούπολης σε συνεργασία με την Συμβουλευτική Εταιρεία Career Gate, διοργανώνει Επιστημονική Ημερίδα με θέμα «Σχολικός Επαγγελματικός Προσανατολισμός & Επιλογή Σπουδών», το Σάββατο 8 Απριλίου 2023, κατά τις ώρες 18:00 – 21:00, στο Πνευματικό Κέντρο του Δήμου (Μπουμπουλίνας 59 & Αθανάσιου Διάκου).

Η εκδήλωση απευθύνεται σε όλους τους γονείς & κηδεμόνες που ενδιαφέρονται να λάβουν συμβουλευτικές υπηρεσίες που θα διευκολύνουν σημαντικά τις επιλογές των παιδιών τους, αναφορικά με τις σπουδές τους και την μετέπειτα επαγγελματική τους σταδιοδρομία.

Κατά τη διάρκεια της εκδήλωσης θα γίνει εκτενής συζήτηση αναφορικά με την αγορά εργασίας, τις προοπτικές επαγγελμάτων, την τριτοβάθμια εκπαίδευση, τα θέματα διαχείρισης άγχους & χρόνου, αλλά και για την παροχή του κορυφαίου Career Gate Test, σε συνδυασμό με συμβουλευτικές προς τους δημότες.

Για περισσότερες πληροφορίες, οι ενδιαφερόμενοι μπορούν να επικοινωνούν με τη Γραμματεία του Κέντρου Κοινότητας, από Δευτέρα έως Παρασκευή, κατά τις ώρες 10:00 – 16:00, στα τηλέφωνα: 210 5065885 & 210 5064100.

«Η θέα απ’ το ενδιάμεσο»
2023-04-22 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Τμήμα Θεάτρου του Δήμου Πετρούπολης θα παρουσιάσει το θεατρικό έργο «Η θέα απ’ το ενδιάμεσο», τα Σαββατοκύριακα 11-12, 18-19 και 25-26 Μαρτίου 2023, 1-2, 22-23 & 29-30 Απριλίου 2023 στις 9 το βράδυ, στον κλειστό χώρο του Θεάτρου Πέτρας.
Η παράσταση αντλεί την έμπνευσή της από τα θεατρικά έργα και κείμενα που έχουν γραφτεί αναφορικά με ζητήματα υπαρξιακών και κοινωνικών αναζητήσεων για την κατανόηση της ανθρώπινης ταυτότητας. Αποτελεί μια παράσταση σπουδή σε θέματα προσωπικά και κοινωνικά, που προσεγγίζονται από τον κόσμο της τέχνης και εκφράζονται μέσα από τη θεατρική πράξη.
Την παράσταση επιμελήθηκε σκηνοθετικά η Ηλέκτρα Γεννατά.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210.5063710.

"Ο Μέγας Αλέξανδρος και το καταραμένο φίδι"
2023-04-28 20:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο παιδαγωγικός και ψυχαγωγικός χαρακτήρας του θεάτρου σκιών, μαζί με στοιχεία Λαογραφίας και τοπικής ιστορίας που παρουσιάζονται στη σκηνή, είναι δείγμα και βεβαίωση της τέχνης, στο πλέον ώριμο επίπεδο κατάλληλο για όλες τις ηλικίες.
Συγκεκριμένα, οι παραστάσεις θα δοθούν τις Παρασκευές και τα Σάββατα 28 και 29 Απριλίου, και 5, 6, 12 και 27 Μαΐου 2023, μετά τις οκτώ το βράδυ.
Οι χώροι που θα δοθούν οι παραστάσεις είναι η παιδική χαρά Αγίου Δημητρίου, η πλατεία Άρη Βελουχιώτη (στις οδούς Βαλτετσίου, Έλλης και Χρυσοστόμου Σμύρνης), στο θεατράκι εντός της πλατείας, η παιδική χαρά στην οδό Κωνσταντινουπόλεως & Ελαιών, στο θεατράκι που βρίσκεται μέσα στην παιδική χαρά, το γήπεδο μπάσκετ δίπλα από την παιδική χαρά της Αγίας Τριάδας, η πλατεία Θέτιδος (στις οδούς Ξάνθου & Κολοκοτρώνη), το θεατράκι που βρίσκεται απέναντι από την πλατεία 8ης Μάρτη (οδός Κερασόβου).
Ο αγαπημένος μας λαϊκός ήρωας Καραγκιόζης, με τα καμώματά του, σκορπά το γέλιο και τη χαρά και μας περιμένει όλους για αυτήν την εβδομάδα:
Την Παρασκευή 28 Απριλίου 2023 στις 20:15 στην πλατεία του Αγίου Δημητρίου, μικροί και μεγάλοι θα έχουν την ευκαιρία να παρακολουθήσουν μια κλασική και από τις αρχαιότερες παραστάσεις του Θεάτρου Σκιών, με τίτλο “Ο Μέγας Αλέξανδρος και το καταραμένο φίδι” όπου η παράδοση του Αγίου Γεωργίου ζυμώνεται με τον Μέγα Αλέξανδρο που καλείται να σκοτώσει το θηρίο της πόλης με τη βοήθεια του θρυλικού μας Καραγκιόζη!
Σας περιμένουμε όλους!

Το Πανηγύρι του Καραγκιόζη
2023-04-29 20:00 | Πλατεία Αρη Βελουχιώτη, Βαλτετσίου, Έλλης και Χρυσοστόμου Σμύρνης, Πετρούπολη, Ατικής, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο παιδαγωγικός και ψυχαγωγικός χαρακτήρας του θεάτρου σκιών, μαζί με στοιχεία Λαογραφίας και τοπικής ιστορίας που παρουσιάζονται στη σκηνή, είναι δείγμα και βεβαίωση της τέχνης, στο πλέον ώριμο επίπεδο κατάλληλο για όλες τις ηλικίες.
Συγκεκριμένα, οι παραστάσεις θα δοθούν τις Παρασκευές και τα Σάββατα 28 και 29 Απριλίου, και 5, 6, 12 και 27 Μαΐου 2023, μετά τις οκτώ το βράδυ.
Οι χώροι που θα δοθούν οι παραστάσεις είναι η παιδική χαρά Αγίου Δημητρίου, η πλατεία Άρη Βελουχιώτη (στις οδούς Βαλτετσίου, Έλλης και Χρυσοστόμου Σμύρνης), στο θεατράκι εντός της πλατείας, η παιδική χαρά στην οδό Κωνσταντινουπόλεως & Ελαιών, στο θεατράκι που βρίσκεται μέσα στην παιδική χαρά, το γήπεδο μπάσκετ δίπλα από την παιδική χαρά της Αγίας Τριάδας, η πλατεία Θέτιδος (στις οδούς Ξάνθου & Κολοκοτρώνη), το θεατράκι που βρίσκεται απέναντι από την πλατεία 8ης Μάρτη (οδός Κερασόβου).
Το Σάββατο 29 Απριλίου 2023 στις 20:15 στην πλατεία “Άρη Βελουχιώτη” (επί των οδών Βαλτετσίου, Έλλης και Χρυσοστόμου Σμύρνης) στο θεατράκι εντός της πλατείας, όπου θα θα παρουσιαστεί η παράσταση “Το Πανηγύρι του Καραγκιόζη”. Πρόκειται για μια ευφάνταστη παράσταση, όπου ο Καραγκιόζης σκαρφίζεται το δικό του πανηγύρι, δοκιμάζοντας την υπομονή του Πασά… με τη συγκλονιστική συνέχεια στον μπερντέ…!
Σας περιμένουμε όλους!

Δωρεάν Εκπαιδευτικό Σεμινάριο «Αντιμετώπισης Εκτάκτων Αναγκών»
2023-05-03 17:00 - 21:00 | Πολιτιστικό Κέντρο, Εθνικής Αντίστασης 61, Πετρούπολη, Αττικής, 13232, Ελλάδα
Δωρεάν Εκπαιδευτικό Σεμινάριο «Αντιμετώπισης Εκτάκτων Αναγκών» για τους πολίτες του Δήμου Πετρούπολης

Με δεδομένη τη χρησιμότητα γνώσης Α’ Βοηθειών αλλά και της πρόληψης, ο Δήμος Πετρούπολης σε συνεργασία με την Ελληνική Ένωση Έρευνας & Διάσωσης Εθελοντών Αττικής (Ε.Ε.Ε.Δ.Ε.Α.), διοργανώνει ένα εξαιρετικά χρήσιμο Εκπαιδευτικό Σεμινάριο διάρκειας τεσσάρων με πέντε (4-5) ωρών, με θέμα την «Αντιμετώπιση Εκτάκτων Αναγκών», για όλους ανεξαιρέτως τους πολίτες του Δήμου μας και όχι μόνο.
Ο Δήμος Πετρούπολης στηρίζει το αναμφισβήτητα σπουδαίο έργο της Ε.Ε.Ε.Δ.Ε.Α. και στέκεται αρωγός στην προσπάθεια για σωστή ενημέρωση & εκπαίδευση, όσον αφορά στην πρόληψη και στην παροχή Α’ Βοηθειών σε καταστάσεις έκτακτης ανάγκης και σε περιστατικά που ενδέχεται να εκτυλιχτούν στην καθημερινότητά μας.
Τόσο η πρόληψη, όσο και η γνώση των Α’ Βοηθειών, αποτελούν πολύτιμο “εργαλείο” στα χέρια όλων μας, για να μπορούμε να ανταποκριθούμε και να αντιδράσουμε σωστά σε κρίσιμες στιγμές, ώστε να αποτρέψουμε δυσάρεστες εξελίξεις που ενδέχεται να κοστίσουν ακόμη και μια ανθρώπινη ζωή!
Οι συμμετέχοντες στη δράση θα εκπαιδευτούν μεταξύ άλλων στα ακόλουθα αντικείμενα: Ασφάλεια Σκηνής, Θέση Ανάνηψης, ΚΑΡΠΑ, Χρήση Αυτόματου Εξωτερικού Απινιδωτή, Πνιγμονή, Προστασία από φωτιά & σεισμό κλπ., ενώ θα λάβουν και σχετική βεβαίωση παρακολούθησης.
Το Σεμινάριο «Αντιμετώπισης Εκτάκτων Αναγκών» θα πραγματοποιηθεί την Τετάρτη 3 Μαΐου 2023, κατά τις ώρες 17:00 – 21:00, στο Πολιτιστικό Κέντρο του Δήμου Πετρούπολης (Εθνικής Αντιστάσεως 61).
Για την ομαλή διεξαγωγή του Σεμιναρίου και την ασφάλεια των συμμετεχόντων θα τηρηθεί σειρά προτεραιότητας.
Οι ενδιαφερόμενοι θα πρέπει να υποβάλλουν τη δήλωση συμμετοχής τους έως την Τρίτη 2 Μαΐου 2023 στην παρακάτω φόρμα: https://forms.gle/4DnheAjjyHx3AkCP8
Για περαιτέρω πληροφορίες μπορείτε να επικοινωνείτε καθημερινά κατά τις ώρες 10.00-14.00 με το Γραφείο Τύπου του Δήμου Πετρούπολης, στο τηλέφωνο: 213-2024417.

«Πεζοπορική Διαδρομή & Αναρρίχηση» στο Ποικίλο Όρος
2023-05-06 09:30 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Ο Δήμος Πετρούπολης ενημερώνει τους πολίτες, ότι στο πλαίσιο του προγράμματος «Αθλητικές Εκδηλώσεις Άνοιξη – Καλοκαίρι 2023», θα πραγματοποιηθεί «Πεζοπορική Διαδρομή & Αναρρίχηση» στο Ποικίλο Όρος, το Σάββατο 6 Μαΐου 2023 και ώρα 09:30 από την πλατεία Αγίου Δημητρίου, σε συνεργασία με τον Πεζοπορικό-Ορειβατικό Σύλλογο Πετρούπολης, με τη δωρεάν συμμετοχή των πολιτών.

Η πεζοπορία θα έχει διάρκεια περίπου τρεις ώρες και θα περάσει από το Αναρριχητικό Πεδίο “Κουτσομαράκη”, όπου θα πραγματοποιηθεί «Επίδειξη Αναρρίχησης σε Βράχο» από έμπειρους αναρριχητές και θα υπάρχει δυνατότητα δοκιμής της εμπειρίας της αναρρίχησης στον βράχο για όσους το επιθυμούν.

2023-GnorimiaMetoBounoMas

"Τα 100 παθήματα του Καραγκιόζη"
2023-05-06 20:00 | Γήπεδο Μπάσκετ Αγίας Τριάδας, Γήπεδο μπάσκετ Αγίας Τριάδας, Πετρούπολη, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για το Σάββατο 6 Μαΐου, με την παράσταση “Τα 100 παθήματα του Καραγκιόζη“, στο γήπεδο μπάσκετ δίπλα από την παιδική χαρά της Αγίας Τριάδας..
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-0506-05

«Λαϊκός Αγώνας Δρόμου»
2023-05-07 09:00 | ΑΛΣΟΣ ΑΓ. ΔΗΜΗΤΡΙΟΥ, Άλσος Αγίου Δημητρίου, Πετρούπολη, 13231, Ελλάδα
Ο Δήμος Πετρούπολης διοργανώνει «Λαϊκό Αγώνα Δρόμου» στο πλαίσιο των Αθλητικών Εκδηλώσεων «Άνοιξη – Καλοκαίρι 2023»
Ο Δήμος Πετρούπολης στο πλαίσιο των Αθλητικών Εκδηλώσεων «Άνοιξη – Καλοκαίρι 2023», διοργανώνει «Λαϊκό Αγώνα Δρόμου» για παιδιά, ενήλικες και ΑμεΑ, την Κυριακή 7 Μαΐου 2023.
Ο «Λαϊκός Αγώνας Δρόμου» απευθύνεται σε όλους τους αθλούμενους και μη, ανεξαρτήτως φυσικής κατάστασης, που θέλουν να νιώσουν τη χαρά της άθλησης, αλλά και να βελτιώσουν τη σωματική και ψυχική τους υγεία.
Η συμμετοχή στον αγώνα είναι Δωρεάν και η διεξαγωγή του θα επιτηρείται από το Προσωπικό του Τμήματος Αθλητισμού, της Διεύθυνσης Πολιτισμού, Αθλητισμού & Νεολαίας του Δήμου Πετρούπολης και τους Εθελοντές.
Ημερομηνία Διεξαγωγής: Κυριακή 7 Μαΐου 2023.
Ώρα προσέλευσης: 9:00 π.μ.
Παραλαβή Αριθμών Συμμετοχής: Την ίδια ημέρα, 9:00 – 10:00 π.μ. Άλσος Αγίου Δημητρίου (κιόσκι).
Παραλαβή Αριθμών Συμμετοχής ανηλίκων: Οι γονείς θα υπογράφουν Υπεύθυνη Δήλωση στη γραμματεία του Αγώνα, την ίδια ημέρα, 9:00 – 10:00 π.μ. Άλσος Αγίου Δημητρίου (κιόσκι).
Σημείο Εκκίνησης – Τερματισμού: Άλσος Αγίου Δημητρίου (κιόσκι).
Διαδρομές: Οι διαδρομές θα είναι κυκλικές, με κοινό σημείο εκκίνησης και τερματισμού το κιόσκι εντός του Άλσους Αγίου Δημητρίου
• 1η Διαδρομή
για παιδιά 6 – 12 ετών & ΑμεΑ (1 χιλιόμετρο)
Εκκίνηση: 10:00 π.μ.
• 2η Διαδρομή
για εφήβους 13 ετών και άνω & ενήλικες (5 χιλιόμετρα)
Εκκίνηση: 10:45 π.μ.
Δείτε αναλυτικά τον χάρτη της διαδρομής στον ακόλουθο σύνδεσμο: https://petroupoli.gov.gr/wp-content/uploads/2023/04/2023-LaikosAgonasDromou-Map-vert.jpg
Δηλώσεις Συμμετοχής: Θα υποβάλλονται στον ακόλουθο σύνδεσμο: https://forms.gle/6ozkF5hWdptn7yWLA
Υπεύθυνη Δήλωση Υγείας & Ασφάλισης Συμμετεχόντων: Όλοι οι συμμετέχοντες θα λάβουν μέρος στον αγώνα με δική τους ατομική ευθύνη (υγεία, ασφάλιση, ασφάλεια προσωπικών αντικειμένων). Σε κάθε περίπτωση οφείλουν να έχουν προβεί στις απαραίτητες ιατρικές εξετάσεις και να έχουν λάβει την έγκριση του γιατρού τους για τη συμμετοχή τους στον αγώνα.
Σταθμοί υποστήριξης: Κατά μήκος των διαδρομών θα υπάρχουν δύο (2) σταθμοί παροχής εμφιαλωμένου νερού. Επιπλέον, κατά τον τερματισμό, θα διατίθενται σε όλους τους συμμετέχοντες προϊόντα των χορηγών.
Υγειονομική υποστήριξη: Οι διοργανωτές έχουν φροντίσει για την παρουσία ιατρού, ασθενοφόρου και εθελοντών διασωστών, κατά τη διάρκεια της διεξαγωγής του αγώνα.
Επιστροφή Αριθμών: Η επιστροφή των αριθμών συμμετοχής είναι υποχρεωτική και θα πραγματοποιείται στη γραμματεία μετά το τέλος του αγώνα.
Απονομές: Όλοι οι συμμετέχοντες θα επιβραβευθούν με αναμνηστικό μετάλλιο.
Εθελοντές: Για να δηλώσετε την εθελοντική σας προσφορά στη διοργάνωση του «Λαϊκού Αγώνα Δρόμου» μπορείτε να επικοινωνείτε με την κα Τσόλη Αντιγόνη στο τηλέφωνο 210-5065668 (Τρίτη 11:30-16:00 & Παρασκευή 15:00-19:00).
Πληροφορίες: Για περισσότερες πληροφορίες οι ενδιαφερόμενοι μπορούν να επικοινωνούν στα τηλέφωνα: 210-5061136 Γραφείο Αθλητισμού, 210-5057770 Γραφείο Αντιδημάρχου Αθλητισμού & 210-5054860 κα Αυλωνίτη Χριστίνα (Τρίτη 13:00-15:00 & Τετάρτη – Παρασκευή 14:00-15:30).
ΕΝΗΜΕΡΩΝΟΥΜΕ τους πολίτες του Δήμου Πετρούπολης ότι, για την εξασφάλιση της ασφάλειας των αθλούμενων, αλλά και της ομαλής διεξαγωγής του αγώνα, πρόκειται να κλείσουν κατά τις ώρες 10:00 – 12:00 π.μ. οι δρόμοι που επισημαίνονται στον χάρτη: https://petroupoli.gov.gr/wp-content/uploads/2023/04/2023-LaikosAgonasDromou-Map-vert.jpg
Ως εκ τούτου, θα πρέπει να αναζητήσουν εναλλακτικές διαδρομές, προκειμένου να μπορέσουν να μετακινηθούν με ασφάλεια και χωρίς ταλαιπωρία στην πόλη.

"Ο Καραγκιόζης Μάγειρας"
2023-05-07 20:00 | Παιδική χαρά Κωνσταντινουπόλεως και Ελαιών, Κωνσταντινουπόλεως & Ελαιών, Πετρούπολη, 13232, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για την Κυριακή 7 Μαίου, με την παράσταση “Ο Καραγκιόζης Μάγειρας”, στο θεατράκι της παιδικής χαράς επί της οδού Κωνσταντινουπόλεως.
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-0506-05

"Ο Καραγκιόζης Υπηρέτης"
2023-05-12 20:00 | Πλατεία Θέτιδος, Ξάνθου & Κολοκοτρώνη, Πετρούπολη, 13231, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για την Παρασκευή 12 Μαίου, με την παράσταση “Ο Καραγκιόζης Υπηρέτης”, στην πλατεία Θέτιδος (Ξάνθου & Κολοκοτρώνη).
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-12-26-27_5

«Ο Παπουτσής και τα Ξωτικά»
2023-05-14 18:30 - 20:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Η Παιδική Θεατρική Ομάδα του Δήμου Πετρούπολης παρουσιάζει την παράσταση «Ο Παπουτσής και τα Ξωτικά» την Κυριακή 14 Μαΐου 2023 στις 18.30 και στις 20.30 αντίστοιχα, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Το έργο είναι μία διασκευή του παραμυθιού των αδελφών Γκριμ «Ο Παπουτσής και οι Καλικάντζαροι», που επιμελήθηκε η Ηλέκτρα Γεννατά, η οποία έχει αναλάβει και τη διδασκαλία της παράστασης.
Πρόκειται για την ιστορία ενός τσαγκάρη που ενώ οι δουλειές του πηγαίνουν καλά, ξαφνικά εμφανίζεται ένας πλανόδιος πωλητής και του παίρνει όλη την πελατεία.
Όμως, για καλή του τύχη, κάποια ξωτικά θέλοντας να βοηθήσουν τον καλό τσαγκάρη και να τιμωρήσουν τον κακό πλανόδιο πωλητή που τα εκμεταλλεύεται, θα βάλουν όλη τους την μαεστρία και θα καταφέρουν να κερδίσει πάλι ο τσαγκάρης τους πελάτες του και όλοι μαζί θα διώξουν τον πονηρό πωλητή.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

2023-Opapoutsiskaitaksotika

"Ο Καραγκιόζης και οι Πειρατές της Καρπαζαϊκής"
2023-05-26 20:00 | Πλατεία Εύξεινου Πόντου, Εθνικής Αντίστασης & Βέργας, Πετρούπολη, 13232, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για την Παρασκευή 26 Μαίου, με την παράσταση “Ο Καραγκιόζης και οι Πειρατές της Καρπαζαϊκής”, στην πλατεία Εύξεινου Πόντου (Εθνικής Αντίστασης & Βέργας).
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-12-26-27_5

«Άγιοι Θεραπευτές» Έκθεση του Τμήματος Αγιογραφίας του Δήμου Πετρούπολης
2023-05-27 18:00 - 2023-05-30 22:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Τμήμα Αγιογραφίας του Δήμου Πετρούπολης θα πραγματοποιήσει την ετήσια έκθεσή του με τίτλο «Άγιοι Θεραπευτές», από τις 27 έως τις 30 Μαΐου 2023, παρουσιάζοντας τα αξιόλογα έργα των σπουδαστών του.

Τα εγκαίνια της έκθεσης θα πραγματοποιηθούν το Σάββατο 27 Μαΐου 2023 στις 20:30, με τη συμμετοχή μουσικού συνόλου του Δημοτικού Ωδείου Πετρούπολης, στον χώρο του Εργαστηρίου Αγιογραφίας, στο Πνευματικό Κέντρο του Δήμου (Μπουμπουλίνας 59 & Αθανασίου Διάκου), στον 3ο όροφο, όπου και θα φιλοξενηθεί έως και την Τρίτη 30 Μαΐου 2023 και θα λειτουργεί – με δωρεάν είσοδο – από τις 18.00 έως τις 22.00.

Για περισσότερες πληροφορίες, μπορείτε να απευθύνεστε στο Τμήμα Πολιτισμού, της Διεύθυνση Πολιτισμού, Αθλητισμού & Νεολαίας του Δήμου Πετρούπολης, στο τηλέφωνο: 210-5063710.

"Εφτά Γαμπροί για μία Νύφη"
2023-05-27 20:00 | Πλατεία 8ης Μάρτη, Κερασόβου & Πανοράματος, Πετρούπολη, 13232, Ελλάδα
Δωρεάν Παραστάσεις Θεάτρου Σκιών στις πλατείες και τις παιδικές χαρές του Δήμου Πετρούπολης
Στο πλαίσιο των “Εκδηλώσεων Πολιτισμού Άνοιξη 2023” του Δήμου Πετρούπολης, οι χάρτινοι ήρωες του θεάτρου σκιών θα ζωντανέψουν στον μπερντέ του καραγκιοζοπαίχτη Σωκράτη Κοτσορέ, σε πλατείες και παιδικές χαρές της πόλης, προσφέροντας κέφι, χαρά και γέλιο σε μικρούς και μεγάλους θεατές.
Ο θίασος Θεάτρου Σκιών του Σωκράτη Κοτσορέ, ανανεώνει το ραντεβού του για την Σάββατο 27 Μαίου, με την παράσταση “Εφτά Γαμπροί για μία Νύφη”, στo θεατράκι έναντι πλατείας 8ης Μάρτη (οδός Κερασόβου).
Οι παραστάσεις ξεκινούν στις 20:15 και η είσοδος είναι ελεύθερη για το κοινό.

2023-Karagiozis-12-26-27_5

Ανοιξιάτικη Συναυλία της Φιλαρμονικής του Δήμου Πετρούπολης
2023-05-28 19:00 | Πλατεία “ΗΡΩ”, Πλατεία ΗΡΩ, Αγίας Γλυκερίας 87, Πετρούπολη, Αττικής, 13231, Ελλάδα
Η Φιλαρμονική του Δήμου Πετρούπολης συμπληρώνει φέτος τα 55 χρόνια λειτουργίας της. Σε όλη αυτή τη μακρόχρονη διαδρομή της μπάντας, οι δημότες την έχουν αγκαλιάσει, τόσο με τη συμμετοχή τους, όσο και με την παρουσία τους στις διάφορες εμφανίσεις της, καθώς η Φιλαρμονική δίνει διαρκώς το παρόν, με τη συμμετοχή σε Φεστιβάλ, Εθνικές & Θρησκευτικές Επετείους, Δράσεις Κοινωνικής Ευαισθητοποίησης και κάθε είδους Εορταστικές Εμφανίσεις εντός και εκτός Δήμου.
Σήμερα, η Φιλαρμονική του Δήμου Πετρούπολης αριθμεί περίπου 100 μέλη και αποτελείται από το τμήμα αρχαρίων και το τμήμα εμφανίσεων.
Στην Ανοιξιάτικη Συναυλία της, που θα πραγματοποιηθεί στην πλατεία «Ηρώ» την Κυριακή 28 Μαΐου 2023 και ώρα 19:00, έχουν επιλεγεί αρχικά χαρακτηριστικές συνθέσεις περιγραφικής μουσικής για ορχήστρα πνευστών & κρουστών, με τα συμφωνικά και λυρικά στοιχεία να κυριαρχούν.
Στη συνέχεια, θα παρουσιαστούν μουσικά θέματα από τον κινηματογράφο και η συναυλία θα ολοκληρωθεί με μουσικές φόρμες από τη ροκ σκηνή, με πολλή ένταση και δυναμική.
Η Εορταστική, Επετειακή Συναυλία για τα 55 χρόνια της Φιλαρμονικής, θα πραγματοποιηθεί την Τρίτη 12 Σεπτεμβρίου 2023, στη σκηνή «Μίνως Βολανάκης» στο πλαίσιο του «Διεθνούς Φεστιβάλ Πέτρας».
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

2023-Filarmoniki-AnoiksiatikiSinavlia

«Παραμυθοσαλάτα»
2023-05-28 20:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Η Παιδική & Εφηβική Θεατρική Ομάδα του Δήμου Πετρούπολης παρουσιάζει την παράσταση «Παραμυθοσαλάτα» την Κυριακή 28 Μαΐου 2023 στις 20.30, στο Πνευματικό Κέντρο του Δήμου Πετρούπολης (Μπουμπουλίνας 59 & Αθανασίου Διάκου).
Η παράσταση είναι μία μίξη γνωστών παραμυθιών που επιμελήθηκε η Ηλέκτρα Γεννατά, η οποία έχει αναλάβει και τη διδασκαλία της.
Η Σταχτοπούτα, η Κοκκινοσκουφίτσα, η Χιονάτη και ο Κοντορεβιθούλης, μαζί με άλλα πρόσωπα των παραμυθιών, συναντιούνται στο παλάτι και στο δάσος και μας αφηγούνται τις ιστορίες τους.
Άλλες όπως τις ξέρουμε και άλλες λίγο… διαφορετικές.
Μέσα απ’ αυτήν τη μίξη δημιουργείται μια νέα αφήγηση που περιέχει και περιπλέκει στοιχεία από τις αρχικές ιστορίες και δίνει τη δυνατότητα στους μικρούς μας φίλους να διευρύνουν τη φαντασία τους.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

2023-Paramithosalata

Συναυλία Χορωδίας Γονέων & Φίλων του Δημοτικού Ωδείου Πετρούπολης
2023-05-31 19:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Χορωδιακό Σύνολο Γονέων & Φίλων του Δημοτικού Ωδείου Πετρούπολης, έχει ετοιμάσει και θα παρουσιάσει ένα ποικίλο πρόγραμμα, που περιλαμβάνει κλασσικά χορωδιακά κομμάτια, αλλά και διασκευές δημοτικής μουσικής, από σπουδαίους Έλληνες συνθέτες.

Στη συναυλία, που θα πραγματοποιηθεί την Τετάρτη 31 Μαΐου 2023 στις 19:30 στο Πνευματικό Κέντρο του Δήμου Πετρούπολης (Μπουμπουλίνας 59 & Αθ. Διάκου), θα ακουστούν έργα αναγεννησιακών ανώνυμων δημιουργών, έργα του Μότσαρτ και του Βέρντι, χορωδιακά από μουσικές παραστάσεις του Χατζιδάκι σε στίχους Γκάτσου, διασκευές δημοτικών τραγουδιών του Κωνσταντινίδη και του Τσαλαχούρη και διάφορα άλλα κομμάτια από μουσικές του κόσμου.

Διδασκαλία – Διεύθυνση Ροδούλα Χαρδαλή, στο πιάνο η Έρη Χαρδαλή.

Η Συναυλία θα έχει διάρκεια μιας ώρας και η είσοδος θα είναι ελεύθερη για το κοινό.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

2023-SinavliaChorodias

«Επιφάνειες Ψυχής» Έκθεση του Τμήματος Χειροτεχνίας του Δήμου Πετρούπολης
2023-06-09 18:30 - 2023-06-11 21:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Οι μαθητές του Τμήματος Εικαστικής Χειροτεχνίας & Decoupage Ενηλίκων του Δήμου Πετρούπολης, εκφράζουν τον ψυχικό τους κόσμο, αποτυπώνοντας τις γνώσεις μιας ολόκληρης χρονιάς στις καλλιτεχνικές τους δημιουργίες και υπό την επιμέλεια του δασκάλου τους Στάθη Σαββάλα, σας παρουσιάζουν την έκθεσή τους με τίτλο: «Επιφάνειες Ψυχής».
Τα εγκαίνια της έκθεσης θα πραγματοποιηθούν την Παρασκευή 9 Ιουνίου 2023 στις 19:30, με τη συμμετοχή μουσικού συνόλου του Δημοτικού Ωδείου Πετρούπολης, στο Πνευματικό Κέντρο του Δήμου (Μπουμπουλίνας 59 & Αθανασίου Διάκου), στον 3ο όροφο, όπου και θα φιλοξενηθεί έως και την Κυριακή 11 Ιουνίου 2023 και θα λειτουργεί – με δωρεάν είσοδο – από τις 18.30 έως τις 21.00.
Για περισσότερες πληροφορίες, μπορείτε να απευθύνεστε στο Τμήμα Πολιτισμού, της Διεύθυνση Πολιτισμού, Αθλητισμού & Νεολαίας του Δήμου Πετρούπολης, στο τηλέφωνο: 210-5063710.
2023-EkthesiXeirotexnias

«Βούτα Τσαλαβούτα»
2023-06-10 17:00 | Δημοτικό κολυμβητήριο Πετρούπολης, Ελαιών 182-184, Πετρούπολη, Αττικής, 132 31, Greece
Η Θεατρική Ομάδα Νηπίων του Δήμου Πετρούπολης παρουσιάζει τη δραματοποίηση «Βούτα Τσαλαβούτα» στο Δημοτικό Κολυμβητήριο Πετρούπολης (Κ. Βάρναλη & Ελαιών), το Σάββατο 10 Ιουνίου 2023, στις 17.00, ως προοίμιο της ετήσιας εκδήλωσης των Τμημάτων Κολύμβησης.

Ένα απόγευμα του καλοκαιριού στην άκρη μιας λίμνης, μια πάπια μαθαίνει στα παπάκια της πως να περνούν καλά διασκεδάζοντας, αλλά και πως να προστατεύονται όταν παρουσιάζεται κάποιος κίνδυνος.
Οι μικροί μας φίλοι, μέσα από το παιχνίδι και την εξοικείωση με το νερό, θα τσαλαβουτήσουν, θα κολυμπήσουν, θα παίξουν και θα ανακαλύψουν στον βυθό της λίμνης μυστικά, που θα τους μάθουν πως να αντιμετωπίζουν όλοι μαζί δύσκολες και απρόσμενες καταστάσεις, που θα συναντούν στη ζωή τους.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2105063710.

2023-BoutaTsalabouta

Ανοίγει τις πύλες του το «Διεθνές Φεστιβάλ Πέτρας» με μια συναυλία - εμπειρία
2023-06-10 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το «Διεθνές Φεστιβάλ Πέτρας» ανοίγει τις πύλες του το Σάββατο 10 Ιουνίου 2023 με το συγκρότημα «Okean Elzy», ένα από τα πιο δημοφιλή ουκρανικά ροκ συγκροτήματα, που έγινε αγαπητό πολύ πέρα από τα σύνορα της πατρίδας του.

Ο μοναδικός ήχος και οι δυνατοί στίχοι των τραγουδιών τους εισχωρούν στην ίδια την ψυχή. Οι συναυλίες τους συγκεντρώνουν χιλιάδες κόσμου στην Πολωνία, τη Γερμανία, τον Καναδά, τις ΗΠΑ, τη Μεγάλη Βρετανία, την Αυστραλία και πολλές άλλες χώρες.
Ο σολίστας Svyatoslav Vakarchuk συμμετέχει ενεργά σε φιλανθρωπικά και κοινωνικά έργα. Μαζί με άλλους μουσικούς του «Okean Elzy», υποστήριξε την εκστρατεία για τα ανθρώπινα δικαιώματα του IOM και του MTV Europe «Οι άνθρωποι δεν είναι προς πώληση», έγινε Επίτιμος Πρέσβης Πολιτισμού στην Ουκρανία και διορίστηκε Πρεσβευτής Καλής Θέλησης του Αναπτυξιακού Προγράμματος των Ηνωμένων Εθνών.
Η συναυλία στο Θέατρο Πέτρας γίνεται στο πλαίσιο της περιοδείας Help for Ukraine. Μέρος των εσόδων από την πώληση των εισιτηρίων θα σταλεί ως ανθρωπιστική βοήθεια στα παιδιά που υπέφεραν από τον πόλεμο στην Ουκρανία και σε ιατρικά ιδρύματα.

Θέατρο Πέτρας: Σάββατο 10 Ιουνίου 2023
Ώρα έναρξης: 21:30. Οι πόρτες ανοίγουν στις 20:00
Τιμές Εισιτηρίων:
Προπώληση: 44/64 ευρώ

Σημεία Προπώλησης:
Ηλεκτρονικά: https://www.viva.gr/tickets/music/okean-elzy/

2023-OkeanElzy

«Ήταν μια φορά…»
2023-06-11 11:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
«Ήταν μια φορά…»
Τα Τμήματα Προπαιδείας και Προθεωρίας του Δημοτικού Ωδείου Πετρούπολης, έχουν ετοιμάσει και θα παρουσιάσουν μια συναυλία, που περιλαμβάνει τραγούδια και μουσικές από Έλληνες και ξένους συνθέτες, με τη συνοδεία της Κοντσερτίνας, της παιδικής ορχήστρας του Δημοτικού Ωδείου.
Η συναυλία θα πραγματοποιηθεί την Κυριακή 11 Ιουνίου 2023 στις 11.00 (Α΄ ομάδα) και στις 12.30 (Β΄ ομάδα), στην αίθουσα συναυλιών του Πνευματικού Κέντρου Δήμου Πετρούπολης (Μπουμπουλίνας 59 & Αθανασίου Διάκου).
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2105063710.

Δείτε το αναλυτικό πρόγραμμα της συναυλίας ΕΔΩ: https://petroupoli.gov.gr/wp-content/uploads/2023/06/2023-GiortiPropaideiasProgramma.pdf

2023-GiortiPropaideiasAfisa

Έκθεση του Εργαστηρίου Κεραμικής του Δήμου Πετρούπολης
2023-06-11 18:00 - 2023-06-15 20:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Η Κεραμική στην Ελλάδα είναι από τις αρχαιότερες των τεχνών, με τεράστιο πλούτο καλλιτεχνικής και τεχνολογικής αξίας, αναγνωρίσιμη στη διεθνή κεραμική, αλλά και στις εικαστικές τέχνες διαχρονικά.

Στο Εργαστήριο Κεραμικής του Δήμου Πετρούπολης, ξεκίνησε μία πολύ ιδιαίτερη προσπάθεια προσέγγισης θεωρητικής και τεχνικής κατάρτισης, με την ομάδα (νεότερων & παλαιότερων) συμπολιτών, που θέλησαν να το πλαισιώσουν.

Οι συμμετέχοντες, υπό τη διδασκαλία του Κεραμίστα & Γλύπτη Χρήστου Τσιμπουρλά, εργάστηκαν βάσει συγκεκριμένων project – θεματικών εργασιών ως προς το κατασκευαστικό μέρος, με έμφαση στη διακόσμηση – τελείωμα μέσω της φωτιάς, χρωματολογικά και υφολογικά, για να αποδοθούν τα καλύτερα δυνατά αποτελέσματα, πάντα με σεβασμό στο προσωπικό ύφος του κάθε εκπαιδευόμενου.

Τα εγκαίνια της έκθεσης θα πραγματοποιηθούν την Κυριακή 11 Ιουνίου στις 19:30, με τη συμμετοχή μουσικού συνόλου του Δημοτικού Ωδείου Πετρούπολης, στον χώρο του Εργαστηρίου Κεραμικής, στο Πνευματικό Κέντρο του Δήμου (είσοδος από Αθανασίου Διάκου), όπου και θα φιλοξενηθεί έως και την Πέμπτη 15 Ιουνίου 2023 και θα λειτουργεί – με δωρεάν είσοδο – από τις 18.00 έως τις 20.00.

Για περισσότερες πληροφορίες, μπορείτε να απευθύνεστε στο Τμήμα Πολιτισμού, της Διεύθυνση Πολιτισμού, Αθλητισμού & Νεολαίας του Δήμου Πετρούπολης, στο τηλέφωνο: 210-5063710.

2023-EkthesiKeramikis

Συναυλία Δημοτικού Ωδείου & Έκθεση Τμήματος Εικαστικών για Παιδιά - Εφήβους του Δήμου Πετρούπολης
2023-06-14 18:30 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Την Τετάρτη 14 Ιουνίου στο Πνευματικό Κέντρο του Δήμου Πετρούπολης, οι εκδηλώσεις Πολιτισμού είναι πλούσιες σε μουσική και χρώμα!

Στην αίθουσα εκδηλώσεων, στις 18.30, θα δοθεί η συναυλία Φλάουτου με Σύνολα Δωματίου (τάξη Στεφανίας Κατσαρού) και του Συγκροτήματος Παραδοσιακής Μουσικής του Δημοτικού Ωδείου Πετρούπολης (επιμέλεια: Νέστορας Δρούγκας).

Αμέσως μετά, στις 20.00, στον 3ο όροφο, θα πραγματοποιηθούν τα εγκαίνια της Έκθεσης του Τμήματος Εικαστικών για Παιδιά & Εφήβους.
Το Τμήμα Εικαστικών για παιδιά & εφήβους ενθαρρύνει τα παιδιά να μάθουν, να παίξουν και να πειραματιστούν.
Κατά τη διάρκεια των φετινών μαθημάτων, υπό τη διδασκαλία της εικαστικού Βασιλικής Τσούτσουβα, δοκιμάζοντας διαφορετικά υλικά, γνώρισαν αρκετούς μεγάλους καλλιτέχνες και προσπάθησαν με τον δικό μας μοναδικό τρόπο να αποδώσουν τα χαρακτηριστικά έργα τους.
Μέσω μιας άκρως βιωματικής διδακτικής διαδικασίας, εμπλουτίστηκε η γκάμα καλλιτεχνικών δεξιοτήτων και γνώσεων των μαθητών.
Στην έκθεση οι επισκέπτες θα ξεναγηθούν στα εικαστικά μονοπάτια των παιδιών και των εφήβων του Τμήματος, σε έργα γεμάτα χρώματα, όνειρα και έμπνευση.

Η έκθεση θα διαρκέσει από τις 14 έως τις 16 Ιουνίου 2023 με ωράριο 19.00 – 22.00.

Η είσοδος είναι ελεύθερη για το κοινό.

Πνευματικό Κέντρο Δήμου Πετρούπολης, Μπουμπουλίνας 59 & Αθανασίου Διάκου.

Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 2105063710.

2023-SinavliaOdeiou140620232023-EkthesiEikastikon

ΝΑΤΑΣΑ ΘΕΟΔΩΡΙΔΟΥ «Χάρτης Tour»
2023-06-14 21:30 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Η Νατάσα Θεοδωρίδου ξεκινάει την καλοκαιρινή της περιοδεία από το Θέατρο Πέτρας, κηρύσσοντας την έναρξη του φετινού καλοκαιριού, την Τετάρτη 14 Ιουνίου 2023.

Έχοντας αμέτρητες επιτυχίες στις αποσκευές της, μας καλεί να τη συνοδεύσουμε σε ένα μοναδικό μουσικό ταξίδι, όπου θα τραγουδήσουμε, θα χορέψουμε, θα συγκινηθούμε και… θα ερωτευτούμε.

Από αυτό το tour δεν θα μπορούσε βέβαια να λείπει ο “Χάρτης”, η νέα μεγάλη επιτυχία της, που θα μας οδηγήσει στον χαμένο θησαυρό!

Συνοδοιπόροι της και το αγαπημένο συγκρότημα Alcatrash που υπόσχεται να ανεβάσει το κέφι στα ύψη!

Θέατρο Πέτρας: Τετάρτη 14 Ιουνίου 2023
Ώρα έναρξης: 21:30
Τιμές εισιτηρίων: 20 ευρώ γενική είσοδος
Σημεία Προπώλησης: https://www.viva.gr/…/natasa-theodoridou-hartis-tour/

2023-NatasaTheodoridou

«Επίδειξη Τροχοσανίδας - Skatebord» στον Δήμο Πετρούπολης
2023-06-17 10:00 | Πλατεία Ηρώων Αγωνιστών 1821 – Στρογγυλή πλατεία Πετρούπολης, Κεντρική Πλατεία Πετρούπολης, Πετρούπολη, 13232, Ελλάδα
Ο Δήμος Πετρούπολης σε συνεργασία με την Hellenic Skate Federation, διοργανώνει «Επίδειξη Τροχοσανίδας – Skatebord» τo Σάββατο 17 Ιουνίου 2023 και ώρα 10.00, στην πλατεία Ηρώων Αγωνιστών 1821 (στρογγυλή), στο πλαίσιο των Αθλητικών Εκδηλώσεων του Δήμου «Άνοιξη – Καλοκαίρι 2023» & της Ολυμπιακής Ημέρας 2023.
Το skateboard είναι μια μορφή αερόβιας άσκησης όπως το περπάτημα, το κολύμπι και το τρέξιμο, με πολλά κάρδιο-αναπνευστικά οφέλη.
Η ενασχόληση με το skateboarding έχει θετικές επιπτώσεις στην υγεία, αφού ενισχύει την ισορροπία των μυών και των οστών, καθώς και στη διάπλαση της προσωπικότητας και του χαρακτήρα της νεολαίας, αφού αναδεικνύει τον αμοιβαίο σεβασμό, την υπομονή και επιμονή, τη συνύπαρξη και συνεργασία, την αυτοπειθαρχία και αυτοπεποίθηση.
Επιπλέον, η ενασχόληση με το skateboarding ενθαρρύνει την κοινωνική δικτύωση, την καλλιτεχνική έκφραση και την εκτίμηση στο περιβάλλον.
Στη μεγάλη αυτή γιορτή σας περιμένουμε όλους! Let’s Move…

2023-EpidiksiSkateboard

Έκθεση του Τμήματος Εικαστικών Ενηλίκων του Δήμου Πετρούπολης
2023-06-17 19:00 - 2023-06-19 19:00 | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Σάββατο 17 Ιουνίου 2023 και ώρα 20:00, θα πραγματοποιηθούν τα εγκαίνια της Έκθεσης του Τμήματος Εικαστικών για Ενηλίκους στον 3ο όροφο του Πνευματικού Κέντρου του Δήμου Πετρούπολης (Μπουμπουλίνας 59 & Αθανασίου Διάκου).
Σκοπός του Τμήματος είναι η δημιουργία, η κατάκτηση γνώσης και η ευεξία. Η έκθεση παρουσιάζει τα έργα της ετήσιας παραγωγής, μετά από έναν χρόνο δημιουργικό, όπου οι συμμετέχοντες πειραματίστηκαν με τεχνικές και υλικά, γνώρισαν και έκαναν σπουδή πάνω στα έργα μεγάλων καλλιτεχνών.
Η έκθεση θα διαρκέσει από τις 17 έως τις 19 Ιουνίου 2023, με ωράριο 19.00 – 22.00.
Η είσοδος είναι ελεύθερη για το κοινό.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 210-5063710.

2023-EkthesiEikastikonEnilikon

Τα παιδιά των Δημοτικών Παιδικών Σταθμών της πόλης μας καλωσορίζουν το καλοκαίρι!
2023-06-19 18:00 | Πλατεία Αγ. Δημητρίου, Πλατεία Αγ. Δημητρίου, Πετρούπολη, 13231, Ελλάδα
Μια λαμπερή και πλούσια σε θεματολογία καλοκαιρινή γιορτή, γεμάτη εκπλήξεις, χρώματα, ήχους & φαντασία, οργανώνεται με τη συμμετοχή των παιδιών που φιλοξενούνται στους Δημοτικούς Παιδικούς & Βρεφονηπιακούς Σταθμούς της Πετρούπολης και του προσωπικού που εργάζεται σ’ αυτούς.
Σας προσκαλούμε λοιπόν για να υποδεχτούμε όλοι μαζί το φετινό καλοκαίρι, με αισιοδοξία, χαρά και θετική διάθεση, σε μια γιορτή που θα τα έχει όλα!
Μουσική & χορό, πρωτότυπες κατασκευές, μπαλόνια, facepainting, ταχυδακτυλουργό, bubble show και άφθονο παγωτό!
Τη Δευτέρα 19 Ιουνίου 2023 και ώρα 18:00, σας περιμένουμε στην πλατεία Αγίου Δημητρίου, όπου όλοι, μικροί και μεγάλοι, θα διασκεδάσουμε, θα αποχαιρετήσουμε τη φετινή σχολική χρονιά και θα υποδεχτούμε το ΚΑΛΟΚΑΙΡΙ!
Ελάτε να καμαρώσουμε τα παιδιά μας, και να γνωρίσουμε το σπουδαίο έργο που παράγεται από το προσωπικό των Δημοτικών Παιδικών & Βρεφονηπιακών Σταθμών της πόλης μας.

2023-Paidikoi-KalokairiniGiorti

Αυτή Η Νύχτα Μένει LIVE!
2023-06-19 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Με αφορμή την επιτυχημένη τηλεοπτική σειρά «Αυτή η νύχτα μένει», που διαδραματίζεται μέσα στις δεκαετίες του ’70 και του ’80 και με πυξίδα τα αξέχαστα, διαχρονικά τραγούδια της, αλλά και πολλές ακόμη επιτυχίες που σφράγισαν μια ολόκληρη εποχή, η συναυλία θα καταλήξει σε γιορτή!
Μία καλοκαιρινή γιορτή που σας προσκαλεί να τη ζήσετε μαζί με όλους τους καλλιτέχνες που θα εμφανιστούν στη σκηνή του Θεάτρου Πέτρας, το βράδυ της Δευτέρας 19 Ιουνίου 2023 στις 21.00.
Το σίγουρο είναι ότι η νύχτα θα μείνει αξέχαστη για το κέφι της και την αυθεντικότητά της, όπως ακριβώς οι ήρωες της σειράς και οι ιστορίες τους.
Αυτή τη νύχτα θα τραγουδήσουν:
Ο Στέλιος Διονυσίου και μαζί του οι τρεις καλλιτέχνες που χαρίζουν το ερμηνευτικό/φωνητικό ταλέντο τους σε ήρωες της σειράς, η Βένια Καραγιαννίδου (στη Διαμάντω), η Αφροδίτη Χατζημηνά (στη Ζέτα) και ο Άκης Δείξιμος (στον Ντίνο).
Καλεσμένοι στη συναυλία είναι ο Δημήτρης Κοντολάζος και η Κατερίνα Στανίση.
Special Guest: ο συνθέτης/μαέστρος και σολίστας, Τάκης Σούκας.
Το τραγούδι των τίτλων της σειράς «Αυτή η νύχτα μένει» θα ερμηνεύσει η Γιώτα Νέγκα.
Τη διασκευή του «μυθικού» τραγουδιού «Μια ζωή μέσα στους δρόμους και τις νύχτες», θα ερμηνεύσει ο Μπάμπης Στόκας.
Στη σκηνή θα παρελάσει ένας μεγάλος αριθμός από τους ηθοποιούς της σειράς που θα τραγουδήσουν, θα χορέψουν και θα παρασύρουν το κοινό στη γιορτή!
Φυσικά δεν θα λείψουν και οι ΕΚΠΛΗΞΕΙΣ, που όπως πάντα δημιουργούν περισσότερο κέφι και ατμόσφαιρα!
Να είστε εκεί! Το οφείλουμε στα τραγούδια και στους εαυτούς μας!
Σκηνοθετική επιμέλεια: Γιώργος Γκάβαλος
Συντονισμός – Καλλιτεχνική επιμέλεια: Ηλίας Μπενέτος
Διεύθυνση Παραγωγής: Δημήτρης Κατσαρός
Παραγωγή: Αθηναϊκά Θέατρα
Θέατρο Πέτρας: Δευτέρα 19 Ιουνίου 2023
Ώρα έναρξης: 21:00
Προπώληση: 8 ευρώ
Αγορά Εισιτηρίων: viva.gr & 211.1000.365

2023-Aftihnixtamenei

«Η Αλίκη στη Χώρα των Θαυμάτων»
2023-06-20 21:00 | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Γιάννης Παπαθανασίου, μετά από την παράσταση «Το Όνειρο του Σκιάχτρου» του Ευγένιου Τριβιζά και «Ο Γύρος του Κόσμου σε 80 ημέρες» του Ιούλιου Βέρν, επιστρέφει και σκηνοθετεί το κλασικό αριστούργημα του Λιούις Κάρολ «Η Αλίκη στη Χώρα των Θαυμάτων», σε μια ευφάνταστη διασκευή, που μας μεταφέρει τις αξίες της πίστης, της επιμονής, της δύναμης της θέλησης, της φιλίας και της ομαδικότητας.

Χαρακτηριστικό της παράστασης είναι ότι παρουσιάζεται σε παιδική σκηνή η πρωτοποριακή και φαντασμαγορική τεχνοτροπία 3D mapping projection, η οποία σχεδιάστηκε, ειδικά και αποκλειστικά για τις ανάγκες του συγκεκριμένου έργου, ούτως ώστε οι θεατές να βιώνουν μια ανεπανάληπτη, αξέχαστη αισθητική εμπειρία!

Το έργο
Οι Περιπέτειες της Αλίκης στη Χώρα των Θαυμάτων είναι ένα από τα αριστουργήματα της παγκόσμιας παιδικής λογοτεχνίας. Πρόκειται για κλασικό έργο παιδικής και φανταστικής λογοτεχνίας του Βρετανού συγγραφέα Λιούις Κάρολ, που κυκλοφόρησε σε πρώτη έκδοση το 1865. Περιγράφει με λεπτή φαντασία και παιδικό αυθορμητισμό τις περιπέτειες ενός κοριτσιού, της Αλίκης, η οποία μετά την πτώση της σε μια λαγότρυπα, περιπλανιέται σε ένα φανταστικό κόσμο. Η ιστορία χαρακτηρίζεται από έντονα στοιχεία αλληγορίας.

ΣΥΝΤΕΛΕΣΤΕΣ
Πρωταγωνιστούν: Περικλής Λιανός, Κερασία Σαμαρά, Μαρία Στάβαρη, Γιώργος Αντωνόπουλος, Δανάη Μιχοπούλου, Βαγγέλης Ραφαήλ Καλλίτσογλου

Χαρίζουν τις φωνές τους σε ρόλους έκπληξη η Ναταλια Δραγούμη και ο Μέμος Μπεγνής

Σκηνοθεσία: Γιάννης Παπαθανασίου
Θεατρική Διασκευή: Μαρία Στάβαρη
Πρωτότυπη Μουσική – Στίχοι: ΑΛΓΙΜΩΤΡΑ
Κινησιολογία: Σοφία Μιχαήλ
Κοστούμια: Πάνος Θάνος
Δημιουργία projection mapping – εικονογράφηση αφίσας: Αντώνης Θεοδωράκης
Σχεδιασμός ήχου: Θοδωρής Θεοχαρόπουλος
Technical mapping equipment: VISUALART

ΜΟΥΣΙΚΟΙ ΑΛΓΙΜΩΤΡΑ
Γιώργος Αντωνόπουλος (ακουστική – ηλεκτρική κιθάρα)
Θωμάς Θάνος (πιάνο – κιθάρα)
Μάνος Βλάχος (κοντραμπάσο)
Θάνος Ζαρκαλής (σαξόφωνο)
Μανώλης Βιουγιουκαλάκης (βιολί)
Δρόσος Σκυλλάς (ντραμς – κρουστά – ατμοσφαιρικά κρουστά)
Γυναικεία χορωδία: Ελένη Αντωνίου, Αθανασία Κιουμουρτζή, Γαβριέλα Αντωνοπούλου

Θέατρο Πέτρας: Τρίτη 20 Ιουνίου 2023
Ώρα έναρξης: 21.15
Διάρκεια: 80 Λεπτά

Τιμές εισιτηρίων:
Προπώληση: 10€
Ταμείο: 12€

Σημεία Προπώλησης: https://www.viva.gr/…/i-aliki-sti-xora-ton-thaumaton…/

2023-AlikiSthnXoraTonThavmaton
